Diari Oficial de la Generalitat Valenciana


Sumari del DOGV 3122, del 14-11-1997 (1997/11066)

ACORD de 14 d'octubre de 1997, del Govern Valencià, pel qual autoritza determinat ajustament en el capítol IV del programa 322.30 Foment del Cooperativisme i de l'Economia Social, pel qual se suprimeix la línia de subvenció 2187 per a incrementar la dotació de la línia 2018, per un import de 658.399.854 pessetes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3122

Data del DOGV
:   14-11-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11631


Organisme emissor
:   Conselleria d'Economia, Hisenda i Administració Pública

Tipus de document
:   Acord

3760 ACORD de 14 d'octubre de 1997, del Govern Valencià, pel qual autoritza determinat ajustament en el capítol IV del programa 322.30 Foment del Cooperativisme i de l'Economia Social, pel qual se suprimeix la línia de subvenció 2187 per a incrementar la dotació de la línia 2018, per un import de 443.715.811 pessetes. [97/X11574]
  
El Govern Valencià, en la reunió del dia 14 d'octubre de 1997, adoptà l'acord següent:
  
La Conselleria de Treball i Afers Socials va firmar en novembre de 1996 un conveni de col·laboració amb l'entitat CIRIEC-ESPAÑA (Centre d'Investigacions i Informació sobre l'Economia Pública, Social i Cooperativa) per a la realització del projecte ANDA, emmarcat dins la Iniciativa Comunitària ADAPT amb un percentatge de cofinançament del Fons Social del 75%, per la qual cosa s'habilità la línia de subvenció 2018 Conveni CIRIEC-ESPAÑA amb una dotació de 68.816.141 pessetes. Aquesta línia de subvenció es va tornar a obrir en l'exercici 1997 per afrontar els compromisos pendents de l'exercici anterior per la seua dotació inicial.
  
L'anualitat 1997 d'aquest projecte comunitari està recollida en els pressupostos de la Generalitat Valenciana, en la línia de subvenció genèrica 2187 Realització projecte ANDA, I.C. ADAPT. Per tal de garantir l'execució d'aquest projecte en l'actual exercici pressupostari es fa aconsellable mantenir CIRIEC-ESPAÑA com a entitat executora, estant pendent de firma el projecte de protocol addicional al conveni de col·laboració amb la finalitat de reajustar les actuacions previstes inicialment, establir i concretar la dotació per a aquest exercici.
  
És per això que la Conselleria d'Ocupació, Indústria i Comerç ha proposat un ajustament en l'annex de transferències corrents del programa 322.30 Foment del Cooperativisme i de l'Economia Social suprimint la línia 2187 i incrementant la dotació de la línia 2018 al mateix temps que es modifiquen les dades descriptives per a recollir la nova anualitat 1997.
  
En aquest sentit, en virtut del que disposen els articles 18 i 19 e) de la Llei 4/1996 de Pressupostos de la Generalitat Valenciana per a 1997, i a proposta del conseller d'Economia, Hisenda i Administració Pública, el Govern Valencià
  
ACORDA
  
1r. Autoritzar la supressió en l'annex de transferències corrents del programa 322.20 Foment del Cooperativisme i de l'Economia Social, de la línia de subvenció que s'indica:
  
2n. Autoritzar l'augment de la dotació pressupostària en la línia de subvenció 2018 Conveni CIRIEC-ESPAÑA, i la modificació de les dades descriptives, que queda definida com a continuació s'indica:
  
Annex de transferències corrents. Programa 322.20 Foment del Cooperativisme i de l'Economia Social.
  
Denominació: Conveni CIRIEC-ESPAÑA.
  
Import: 443.000.781 pessetes.
  
Beneficiaris: CIRIEC-ESPAÑA.
  
Normativa reguladora: Conveni.
  
Descripció i finalitats: Realització del projecte ANDA, dins de la Iniciativa Comunitària ADAPT i pagament de romanents.
  
Tipus: Nominativa.
  
Codi comptable: 2018.
  
Fons propis: 054.532.607 pessetes.
  
Fons finalistes 319.259.028 pessetes.
  
València, 14 d'octubre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Ajuntament d'Alzira